### 9.     Beslutning vedrørende nye initiatver og fremrykningsinitiativer på anlægsområdet i 2020 og 2021

**Åbent**

Sagsnr.: 326-2020-59956       J.nr.: 00.30.08           Dokumentnr.:
326-2020-205154

**Sagstype**

Beslutning.

**Resume og sagens baggrund**

Økonomiudvalget besluttede på sit møde den 20. maj 2020 at
igangsætte undersøgelser med henblik på at kunne iværksætte ekstraordinære
anlægsaktiviteter. De på mødet forslåede anlægsaktiviteter fremlægges med
henblik på at få sat mulige aktiviteter i gang allerede på nuværende tidspunkt,
hvor de egentlige frigivelsesbevillinger sker på augustmødet. De beskrevne
muligheder er en blanding af nye aktiviteter og aktiviteter, som kan fremrykkes
fra næste års anlægsbudget.

Desuden har Økonomiudvalget, som en del af undersøgelsen,
ønsket en beregning af en mulig skattenedsættelse fra 2021 og frem.

**Indstillinger**

Direktøren indstiller,

1.    at udvalget
drøfter de nedenfor foreslåede anlægsopgaver med henblik på eventuel
igangsættelse,

2.
at der fremrykkes rådighedsbeløb for de prioriterede projekter (jfr. oversigten),

3.    at der afsættes
rådighedsbeløb for de prioriterede projekter (jfr. oversigten), finansieret af
kassebeholdningen, og

4.    at de enkelte
bevillinger frigives på de politiske møder i august 2020.

5.    at udvalget drøfter
muligheden for nedsættelse af skatten med henblik på fremsendelse af ansøgning
til Social- og Indenrigsministeriet, samt indarbejdelse i budget 2021-24.

**Behandling**

Økonomiudvalget og Kommunalbestyrelsen.

**Sagsfremstilling**

I forbindelse med situationen i [adresse] som følge af Covid-19
er der et ønske om at understøtte aktiviteterne i såkaldte ”hjælpepakker” og
dermed at modvirke eventuelle efterfølgende økonomiske udfordringer i
samfundet. Det er aftalt nationalt, at anlægsloftet i 2020 er suspenderet.

På den baggrund foreslås det, at følgende initiativer
drøftes med henblik på en igangsættelse.

|  |  |  |  |  |
| --- | --- | --- | --- | --- |
|  | **Beskrivelse** | **Anlæg 2020 i mio. kr.** | **Anlæg 2021 i mio. kr.** | **Bemærkning** |
| 1 | Fremrykning af driftsbudget til modernisering af vejbelysning fra 2021. | 2,7 |  | Det samlede driftsbudget til moderniseringen udgør i perioden 2020-2023 i alt 11,5 mio. kr.  Fremrykningen forudsætter, at driftsbudgettet konverteres til anlægsbudget. |
| 2 | Fremrykning af del af anlægsbudgettet til udvendig vedligeholdelse fra 2021 | 5,0 |  | Det samlede rådighedsbeløb udgør 11,7 i 2021 (2020-prisniveau).  Anlægssummen anvendes til de samme prioriteringer, som TMU har besluttet for 2020, og der vil derfor være et større volumen på opgaverne. |
| 3 | Fremrykning af anlægsbudget til vejvedligeholdelse fra 2021 | 7,613 |  | Det samlede rådighedsbeløb i 2021 udgør 7,613 mio. kr.  (2020-prisniveau).  Anlægssummen anvendes i henhold til prioritering foretaget af TMU den 2. april 2020. |
| 4 | Fremrykning af del af anlægsbudget til trafiksikkerhedsindsatsen fra 2021 | 3,3 |  | Det samlede rådighedsbeløb i 2021 udgør 5,8 mio. kr. (2020-prisniveau).  Anlægssummen anvendes i henhold til prioritering foretaget af TMU den 2. april 2020. |
| 5 | Ny opstribning af [adresse] - Strækning 1 | 2,4 |  | Ny opstribning, der svarer til opstribningen i forbindelse med den generelle renovering af [adresse]. |
| 6 | Foranalyser og projektering som forberedelse til renovering af [adresse] – Strækning 3 | 1,0 |  | Der er behov for samspil med forsyning, samt at renoveringen ikke kan foregå i sommerperioden 2021 på grund af forskellige events. Der skal forventes et rådighedsbeløb på cirka 9,0 mio. kr. i Budget 2021. |
| 7 | Kantarbejder på rute 219 fra Sæby til [adresse] Anlægssummen omfatter kantarbejder i begge sider af vejen og nyt slidlag. Arbejdet kan udføres i etaper. |
| 8 | Kantarbejder på rute 277 fra [adresse] til kommunegrænsen | 1,0 | 2,0 | Skal tænkes sammen med den besluttede etablering af cykelsti fra [adresse] til [adresse] i 2021. |
| 9 | Etablering af cykelsti på [adresse] | 3,0 | 5,0 | Skal tænkes sammen med vejvedligeholdelse. |
| 10 | Renovering af Gryden (amfi-scenen) på [adresse] 1,2 |  | Gennemførelse afhænger af eventuel dialog med fredningsmyndigheder. |
| 11 | Rensning af røggasser på færger | 4,0 |  | Færgernes behov for fornyelse og nationale tiltag giver en kort ”afskrivningsperiode”. |
| 12 | Ombygning af tidligere materielgård i Gørlev til hjælpemiddeldepot og udekørende enheder i [adresse] | 2,6 | 8,6 | Rådighedsbeløbet i 2020 på 1,4 mio. til hjælpemiddeldepot anvendes også i 2020. |
| 13 | Sænkning af personskatten med 0,2 pct. | 0,0 | 1,642 | Se konsekvenserne for overslagsårene i bilaget |
| 14 | Sænkning af personskatten med 0,3 pct. | 0,0 | 2,463 | Se konsekvenserne for overslagsårene i bilaget |
| 15 | Sænkning af personskatten med 0,4 pct. | 0,0 | 3,284 | Se konsekvenserne for overslagsårene i bilaget |

Generelle bemærkninger til anlægsprojekterne

I de tilfælde, hvor der er tale om fremrykning af
anlægsbudget fra 2021, vil det betyde, at de pågældende anlægsbudgetter til
disse aktiviteter i 2021 vil være tilsvarende lavere.

I forhold til nye anlægsaktiviteter, som ikke er en del af
det vedtagne anlægsbudget, vil de kunne iværksættes ved et træk på de likvide
aktiver.

Det skal bemærkes, at opgaverne ikke har været udbudt på
nuværende tidspunkt, og derfor er de nævnte priser beregnet ud fra de
erfaringstal og de generelle nettoprisindex, som normalt anvendes i
overslagsmæssige budgetberegninger på bygge- og anlægsområdet. På nuværende
tidspunkt viser erfaringer, at der for tiden er betydeligt højere omkostninger
særligt i forbindelse med byggeopgaver end tidligere. Det er ikke muligt at
skabe et fornuftigt bud på eventuelt ændrede markedspriser, og derfor er de
ikke indregnet i de nævnte beløb.

Derudover er der også et særligt fokus på generel travlhed
på bygge- og anlægsområdet, hvilket kan påvirke de forventede tidsplaner.
Samtidig kan en eventuel udvidelse af anlægsopgaver i indeværende år påvirke og
udfordre de aktuelle ressourcer på anlægsområdet i de enheder, som arbejder med
disse opgaver.

Bemærkninger til forslagene om en nedsættelse af personindkomstskatten

I forbindelse med ”Aftale om reform af det kommunale
tilskuds- og udligningssystem” gives der mulighed for tilpasning af
indkomstskatten. Tilsvarende er aftalt tilskudsordninger til skattenedsættelser.
Ordningerne gælder for perioden 2021 til 2025.

Kalundborg Kommune er omfattet af mulighederne for
skattenedsættelse. Det samlede tilskud til nedsættelse af personskatten kan
ikke overstige den efter ansøgning årligt tildelte ramme til skatteforhøjelse
som for 2021 udgør 430 mio. kr.

Social- og Indenrigsministeriet vil ved udmøntningen af
kompensationsordningen lægge vægt på, at personskatten sættes ned i kommuner
med en høj udskrivningsprocent. Dette kan betyde, at kompensationsbeløbet
nedsættes.

Der skal fremsendes ansøgning til [adresse] og
Indenrigsministeriet, såfremt en skattenedsættelse besluttes.

**Økonomiske konsekvenser**

De økonomiske konsekvenser af de eventuelt igangsatte
initiativer vil være følgende:

Driftsbudgettet reduceres i 2021 og 2022 med i alt 5,7 mio.
kr., hvis udebelysningsaktiviteten vælges.

Der fremrykkes rådighedsbeløb fra 2021 svarende de
fremrykkede opgaver.

Der afsættes nye rådighedsbeløb i 2020 svarende til de nye
anlægsopgaver finansieret af kassebeholdningen.

Det skal bemærkes, at anlægsloftet i 2020 er suspenderet.

De økonomiske konsekvenser for en evt. nedsættelse af
personskatten fremgår af vedlagte bilag.

[adresse] bemærkninger er
indarbejdet i sagen.

**Økonomiudvalgets møde den 17.
juni 2020:**

Økonomiudvalget anbefaler direktionens indstilling,  idet
nr. 1, 2, 3, 4, 5, 10, 11, 12 og 15 prioriteres nu. Nr. 6, 7, 8 og 9 oversendes
til budget 2021 processen. Mht. nr. 15 anbefales det, at skattenedsættelsen
implementeres i takt med, at der opnås tilskud jf. aftale om udligning.

Sille Andersen (A), Cathrine Gregersen (A) og Nikolaj Koch
(Ø) tager forbehold

**Bilag**

|  |  |
| --- | --- |
| Ændring af personskatten | 326-2020-207579 |